kardosdrur/scandi-wiki huggingface dataset:
Foderkulsukker

 
Foderkulsukker (Symphytum x uplandicum), ofte skrevet foder-kulsukker, er en 40-100 cm høj urt, der i Danmark vokser ved vejkanter nær bebyggelse. Planten er en krydsning mellem lægekulsukker og ru kulsukker og kendes f.eks. på at stænglen har en kort vinge under bladene. Rødderne er sorte (som kul), men sødtsmagende – deraf navnet. Planten har været dyrket som svinefoder.

Beskrivelse 
Foderkulsukker er en flerårig urt med en stiv, opret vækst. Hele planten er dækket af stive hår. Stænglerne er omtrent runde og har kun vinger umiddelbart under bladfæsterne. Bladene er ægformede med bugtet rand og netagtige ribber. Oversiden er ru og mørkegrøn, mens undersiden er grågrøn.

Blomstringen sker i juni-august, hvor man ser de tætte stande sidde fra de øverste bladhjørner. De enkelte blomster er lysviolette og klokkeformede med en ganske smal krave. Frugterne er delfrugter, som er vortede og derfor matte.

Foderkulsukker har et rodnet, som består af nogle få, grove hovedrødder og mange tynde siderødder. Rødderne er sorte, men sødtsmagende – deraf navnet.

Højde x bredde og årlig tilvækst: 0,80 x 0,50 m (80 x 50 cm/år). Planten kan blive bestanddannende, da den spredes via udkøbere fra rødderne.

Voksested 
I og med at denne plante er en hybrid (mellem S. asperum og S.officinale), har den intet hjemsted. Den er dog tydeligt knyttet til den samme type voksesteder, som forældrearterne: Fugtig, mineralrig jord, let skygge og neutralt pH.

Planten er temmelig almindelig i hele landet langs vejkanter ved bebyggelse.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Rublad-familien
Nytteplanter
Violette blomster
Wörnitz (kommune)

Wörnitz er en kommune i Landkreis Ansbach i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Schillingsfürst.

Geografi 

Wörnitz ligger ved floden Wörnitz, vest for Ansbach i Naturpark Frankenhöhe.

Nabokommuner 

Nabokommunmerne er (med uret fra nord):
 Diebach
 Schillingsfürst
 Dombühl
 Feuchtwangen
 Schnelldorf
 Wettringen

Landsbyer og bebyggelser 

I kommunen ligger disse landsbyer og bebyggelser:

 Bottenweiler
 Erzberg
 Oberwörnitz
 Wörnitz
 Mühlen
 Bastenau
 Ulrichshausen

Eksterne henvisninger
Buch am Wald

Buch am Wald (eller: Buch a.Wald) er en kommune i Landkreis Ansbach i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Schillingsfürst.

Geografi 
Buch am Wald ligger i Naturpark Frankenhöhe. Nabokommuner er (med uret, fra nord): Geslau, Leutershausen, Schillingsfürst und Gebsattel.

Landsbyer og bebyggelser 
Kommunen består af følgende landsbyer og bebyggelser:

Eksterne henvisninger
Burgoberbach

Burgoberbach er en kommune i Landkreis Ansbach i Regierungsbezirk Mittelfranken i den tyske delstat Bayern.

Geografi 
Nabokommuner er (med uret, fra nord): Ansbach, Weidenbach, Bechhofen og Herrieden.

Inddeling 
 Burgoberbach
 Neuses
 Gerersdorf
 Dierersdorf
 Niederoberbach
 Reisach
 Sommersdorf

Eksterne henvisninger
Burk

Burk er en kommune i Landkreis Ansbach i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Dentlein am Forst.

Geografi 
Landsbyerne Meierndorf og Bruck ligger i kommunen . Nabokommuner er (med uret, fra nord): Wieseth, Bechhofen, Ehingen, Langfurth og Dentlein am Forst.

Historie 
Burk hørte under fyrstebispedømmet Hochstift Bamberg, men kom ved opløsningen af det Tysk-romerske rige under Bayern.

Den internationale børnehjælpeorganisation Christlicher Missionsdienst har sit hovedsæde i Burk-Meierndorf.

Eksterne henvisninger
Colmberg

Colmberg er en kommune i i Landkreis Ansbach i Regierungsbezirk Mittelfranken i den tyske delstat Bayern.

Geografi 
Colmberg ligger i Naturpark Frankenhöhe ved den øvre del af floden Altmühl. Nabokommuner er (med uret, fra nord): Marktbergel, Oberdachstetten, Lehrberg, Leutershausen, Geslau og Windelsbach.

Inddeling 
Kommunen er inddelt i følgende bydele og landsbyer

Eksterne henvisninger
Donatello

Donatello (født Donato di Niccolò di Betto Bardi omkring 1386 i Firenze, død 13. december 1466) var en italiensk renæssancekunstner og var en af ungrenæssancens største billedhuggere. Donatello er kendt som ham, der genopfandt billedhuggerkunsten i sin samtid og arbejdede i bronze, sten, træ og terrakotta, og lavede både relieffer, akt, rytterstatuer og siddende og stående enkeltfigurer.

Eksterne henvisninger 

Billedhuggere fra Italien
Malere fra Italien
Personer fra Firenze
Italienere i 1300-tallet
Italienere i 1400-tallet
Dentlein am Forst

Dentlein am Forst (eller Dentlein a.Forst) er en købstad i Landkreis Ansbach i Regierungsbezirk Mittelfranken i den tyske delstat Bayern, og administrationsby for Verwaltungsgemeinschaft Dentlein am Forst.

Geografi 
Byen ligger cirka 8 km øst for Feuchtwangen i et skovrigt område. De talrige bække der har deres udspring i området løber via floderne Wörnitz og Altmühl til Donau. Nabokommuner er (med uret, fra nord): Feuchtwangen, Dürrwangen, Langfurth, Burk og Wieseth.

Inddeling 
Dentlein a.Forst består af 11 bydele og landsbyer:

Seværdigheder 
 St. Ursula kirke i Dentlein am Forst
 Zirkelkapel (Cyriacus-Kapelle) ved Schwaighausen

Eksterne henvisninger
Club de Regatas Vasco da Gama

Club de Regatas Vasco da Gama, ofte blot kaldet Vasco da Gama, er en brasiliansk fodboldklub fra Rio de Janeiro. En række store stjerner har fået deres gennembrud i klubben, herunder Romário, Bebeto, Pinga, Roberto Dinamite, Ipuljan, Edmundo og Philippe Coutinho. Klubben har vundet det brasilianske mesterskab fire gange, senest i 2000.

Vasco er fire gange vinder af Den brasilianske Liga, 1974/1989/1997/2000, vindere af Copa Libertadores da América (UEFA Champions League for sydamerikanske klubber) i 1998 og lagt ud på den tredje holdning fra den officielle rangordning af CBF] (Brazilian Football Confederation). Ifølge de seneste nyheder er Vasco da Gama den fjerdemest populære brasilianske klub med op imod 18 mio tilhængere.

Titler 

Kontinentale

Copa Libertadores de América: (1) 1998

Campeonato Sul-Americano de Campeões: (1) 1948

Copa Mercosul (1): 2000

Nationale

Campeonato Brasileiro Série A: (4) 1974, 1989, 1997, 2000

Copa do Brasil: (1) 2011

Campeonato Brasileiro Série B: (1) 2009

Statslige

Campeonato Carioca: (24) 1923, 1924, 1929, 1934, 1936, 1945, 1947, 1949, 1950, 1952, 1956, 1958, 1970, 1977, 1982, 1987, 1988, 1992, 1993, 1994, 1998, 2003, 2015, 2016

Copa Rio: (2) 1992, 1993

Fodboldklubber i Brasilien
Fodboldklubber i Rio de Janeiro
Motorcykel dagbog

Motorcykel dagbog er en film baseret på Che Guevaras rejseberetning og Alberto Granados dagbog fra deres motorcykeltur gennem Sydamerika i 1952.

Under forberedelserne til Motorcykel Dagbog rejste instruktøren Walter Salles gentagne gange til Argentina, Chile, Peru og Cuba. I Cuba mødte han både Alberto Granado, der i 1999 var 80 år, og Guevara familien. Det var Ernesto Guevaras gamle rejsefælle, der gav filmholdet ideen til, hvordan Guevaras og Granados rejseoplevelser skulle fortælles.

”I 1952 var jeg 29 år og Ernesto 23. Som de fleste argentinere i den tid vidste vi mere om grækerne og fønikerne end om inkaerne og Latinamerika. Vi vidste ikke rigtig, hvor Machu Picchu (en berømt inka ruin-by i Peru) var,” fortalte Granado til Salles og havde dermed defineret filmens fokus.

”Filmen handler om to unge mænds søgen efter at afdække et ukendt kontinent – i en tidsalder før tv og globaliseret information. Men lige så vigtig er fortællingen om to unge mænd, der opdager deres identitet i processen”, beretter Salles.

Medvirkende

Eksterne Henvisninger 
 

Film fra 2004
Film om Che Guevara
Biografiske film
Daniel Cosgrove

Daniel Thomas Cosgrove (født 16. december 1970 i New Haven, Connecticut, USA) er en amerikansk skuespiller som er bedst kendt for sin rolle som Matt Durning i tv-serien Beverly Hills 90210 fra 1998 til 2000.

Cosgrove voksede op i Branford, Connecticut, men flyttede senere til New York City, for at slutte sig til castet til ABC-sæbeoperaen All My Children som Scott Chandler i 1996. Efter 2 år i serien, forlod han i efteråret 1998 serien, for at udforske andre muligheder. Samme år flyttede han til Los Angeles for at være med i Beverly Hills 90210, for at få rollen som Matt Durning.

Han spillede Dick Bagg i komediefilmen Van Wilder (med Ryan Reynolds) fra 2002. I juni 2002 flyttede han tilbage til New York City, for at være med i tv-serien Guiding Light som Bill Lewis. Han begyndte på serien CBS-serien den 5. juni 2002, men besluttede ikke at forlænge kontrakten yderligere i oktober 2005; så hans sidste dag var den 18. oktober 2005. Senere vendte han tilbage til rollen i oktober 2007, hvilket gjorde at han blevet nomineret til sin første "Daytime Emmy"-award. 

Cosgrove flyttede senere tilbage til Californien til rollen som Jon Lemonick i tv-serien In Justice, som havde premiere på ABC januar 2006. I september gav han den som Freddie Manson i ABCs tv-dramaserie Dirty Sexy Money.

Privat 
Cosgrove giftede sig den 18. oktober 1997 med Marie. De har 3 døtre: Lily (født 2000), Esme (født 2003) og Ruby Willow (født 27. august 2005)

Filmografi

Nomineringer 
Daytime Emmy Awards 
2008: Nomineret: "Outstanding Supporting Actor in a Drama Series" for: The Guiding Light

Eksternt link 
 

Tv-skuespillere fra USA
Norman Borlaug

Norman Ernest Borlaug (25. marts 1914 – 12. september 2009) modtog Nobels fredspris i 1970 for forskning på International Maize and Wheat Improvement Center, og er anset for at være far til Den Grønne Revolution.

Han blev født i Iowa, USA af norske immigranter. Han tog sin bachelor- master- og professor-grad ved Universitetet i Minnesota.

Borlaug er kendt som den person, som har reddet en millard mennesker fra at dø af sult gennem den grønne revolution.

Han har gennem sin forskning udviklet planter, som kan vokse tættere og blomstre oftere, noget som har stor betydning i lande, hvor hunger-katastrofer truer. Efter Borlaugs opfattelse skulle kun 4 mia. mennesker kunne leve på de landbrugsarealer som findes i dag, hvis de var økologisk dyrkede.

I midten af 1900-tallet begyndte Borlaug at sprede sine teorier om hvededyrkning til Mexico, Pakistan og Indien. Resultatet blev at Mexico til og med kunne eksportere hvede, medens Indien og Pakistan fordoblede deres høst og dermed kunne undgå hungersnød.

Billedgalleri

Referencer

Eksterne henvisninger 

 

Modtagere af Nobels fredspris
Personer fra Iowa
Nobelprismodtagere fra USA
Agronomer
Plantepatologer
Gael García Bernal

Gael García Bernal (født 30. november 1978 i Guadalajara, Jalisco, Mexico) er en mexicansk skuespiller. Han har opnået international berømmelse med filmen Motorcykel dagbog.

Filmografi 
 2000 – Amores Perros
 2001 – Y tu mamá también
 2001 – Sin Noticias de Dios
 2002 – El Crimen del padre Amaro
 2004 – Motorcykel dagbog
 2004 – La mala educación 
 2005 – The King
 2006 – Science of Sleep
 2006 – Babel

Eksterne henvisninger 

 
 Gael Garcia Bernal Biosstars 
 Gael García Bernal 

Skuespillere fra Mexico
Kejtum

Kejtum (nordfrisisk Kairem tysk Keitum) er en landsby beliggende centralt på friserøen Sild i Nordfrisland i det nordvestlige Sydslesvig. Administrativt hører landsbyen under Sild Kommune i Nordfrislands kreds i den tyske delstat Slesvig-Holsten. Kejtum er sogneby i Kejtum Sogn. Sognet hørte i den danske tid indtil 1864 i Landskabet Sild (Utlande og senere Tønder Amt). 

Typisk for byen er de mange friserhuse med de traditionelle stråtag, som ofte er omgivet af naturstensmure og velholdte haver. Byen har en dansk skole og egen banegård, hvorfra man kan tage toget til fastlandet. 

Vest for Kejtum ligger den cirka 4500 år gammel dysse Harhoog. Dyssen består af et gravkammer og en stenkreds. Dyssen blev udgravet i 1925, men blev flyttet fra sin originale placering i 1954 på grund af lufthavnens opførelse. I nærheden findes ved Tipkenhoog også en gravhøj fra bronzealderen.

Historie 
Kejtum er første gang nævnt 1462. Forleddet i stednavnet kan henføres til personanet Kedi eller måske til hede (sildfrisisk 'hiir). Byens kirke Sct. Severin er opført mod slutningen af det 12. århundrede. Kirken var oprindelig viet til Knud den Hellige. 

I det 17. og 18. århundrede flyttede mange af øens velhavende kommandører til Kejtum, så byen var det eneste sted på den fattige ø hvor der var vis velstand. Med bygningen af jernbanedæmningen til øen (Hindenburgdæmningen) fik Kejtum sin egen banegård og dermed tilslutning til jernbanenettet på fastlandet. 

Inden 1900-tallet var Kejtum hovedbyen på Sild. I 1825 besøgte den danske konge Frederik 6. øen og overnattede i Kejtum. Silds krønikeskriver Christian Peter Hansen døde i 1879 i Kejtum. Hans hjem er i dag museum. I 1840 havde Kejtum 706 indbyggere, i 1850 772 indbyggere, i 1860 785 indbyggere og i 1867 884 indbyggere. 

Indtil omkring 1850 var Kejtum øens vigtigste by. Her praktiserede øens eneste læge og øens eneste apotek. Det var også forvaltningssæde for de gårde på Sild der ikke betalte skat til Kongeriget Danmark. Efter den dansk-tyske krig 1864 kom Kejtum under tysk styre. Ved folkefstemningen om Slesvigs genforening med Danmark i 1920, stemte 560 af Kejtums indbyggere tysk og 68 dansk, hvormed landsbyen foreblev tysk. 

På Sct. Severin Kirkens kirkegård har der ved siden af de gamle Kejtum familier, også flere kendte tyske personligheder som den tidligere indenrigsminister Gerhard Schröder og journalist, grundlægger og medejer af Der Spiegel, Rudolf Augstein, fundet deres sidste hvilested. 

Kejtum danske skole blev oprettet i 1951 i Søndergade tæt på landsbyens banegård. Indtil da havde danskesindede i landsbyen gjort flere forsøg på at få starte en skole i Kejtum, men det lykkedes ikke at få disse godkendt af myndighederne.

Kejtum-boere 
Uwe Jens Lornsen, født 1793 i Kejtum
Nann Peter Mungard, født 1849 i Kejtum
Jap Peter Hansen, død 1855 i Kejtum
Jens Emil Mungard, født 1885 i Kejtum

Galleri

Noter 

Byer i Kreis Nordfriesland
Sild (ø)
Byer i Slesvig-Holsten
Jahiliya

Jahiliyya, al-Jahiliyah eller jahalia ( / betyder "uvidenhed" eller "ignorance".

Begrebet betegner den førislamiske periode på den Arabiske Halvø, da uvidenhedens tilstand herskede blandt menneskene, eftersom Allahs sendebud, profeten Muhammed, endnu ikke havde åbenbaret den sande religion for områdets indbyggere.

Egentlig er mange muslimer af den opfattelse, at Allahs ord altid har eksisteret blandt menneskene, idet Det Gamle Testamentes tidligere profeter ligeledes formidlede denne sande Guds budskab.

Men eftersom personerne på denne tid, før Muhammads første åbenbaring i år 610 efter moderne tidsregning, misfortolket de tidligere profeters sandfærdige budskaber, så omtales denne periode derfor "Jahiliyya" med særlig vægtlægning på ignorancens kontekstuelle aspekt.

Litteratur 
 Roald, Anne Sofie: Islam, Pax Forlag, Oslo, 2004.

Islam
Arabiske ord
Rape Me

"Rape Me" er en sang af det amerikanske grungeband Nirvana, fra albummet In Utero. Sangen er skrevet af forsanger og guitarist Kurt Cobain, i 1991 omkring den tid Nirvanas andet album "Nevermind" blev færdiggjort. Sangen blev udgivet som den anden single fra albummet In Utero; den var en dobbelt-single sammen med "All Apologies".

Eksterne henvisninger 
 

Singler fra 1994
Ulama

ʿUlamāʾ (ental ʿĀlim) (lærd, doktor, visdomssøgende, henholdsvis på arabisk og persisk: علماء og عالم) betegner indenfor islam de religiøse retslærde, som er beskæftigede med tolkninger (itjihad) af de retslige kilder: Koranen og Sunna (Hadith-litteraturen om profeten Muhammeds udtalelser og gøremål m.m.).

Betegnelsen Ulama anvendes til at definere lærde personer, der har gennemført flere års studier af islamiske videnskaber, som det eksempelvis er tilfældet med eksempelvis med en Mufti og Qadi indenfor Sunnisme og Ayatollah indenfor Shiisme. Nogle muslimske grupper inkluderer også landbyernes Mullaher og Imamer under denne betegnelse, skønt der ikke er tilknytte tilsvarende uddannelseskrav til disse funktioner.

Litteratur 
 Roald, Anne Sofie: Islam, Pax Forlag, Oslo, 2004.

Se også 
 Ayatollah
 Imam
 Marja
 Mufti
 Mullah

Islam
Shia-islam
Sunni-islam
Stillingsbetegnelser
Arabiske ord
Diebach

Diebach er en kommune i Landkreis Ansbach i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Schillingsfürst.

Geografi 
Diebach ligger syd for Rothenburg ob der Tauber i Tauberdalen.

Nabokommuner 
 Insingen
 Gebsattel
 Wettringen
 Schillingsfürst
 Wörnitz

Inddeling 
I kommunen ligger landsbyerne:
 Diebach
 Unteroestheim
 Oberoestheim
 Bellershausen
 Wolfsau

Eksterne henvisninger
Dietenhofen

Dietenhofen er en købstad i Landkreis Ansbach i Regierungsbezirk Mittelfranken i den tyske delstat Bayern.

Geografi 

Dietenhofen ligger i Naturpark Frankenhöhe mellem byerne Nürnberg, Ansbach und Rothenburg ob der Tauber. I Dietenhofen løber floden Bibert, der løber ud i Rednitz ved Zirndorf.

Nabokommuner 
(med uret, fra nord)
 Neuhof an der Zenn
 Wilhermsdorf
 Großhabersdorf
 Heilsbronn
 Petersaurach
 Bruckberg
 Weihenzell
 Rügland

Inddeling 

Kommunen består af 28 Landsbyer og bebyggelser:

Historie 
Vandborgen Dietenhofen blev ødelagt i 1523, og sennere genopført som et slot. Området hørte indtil 1792 Fyrstendømmet Ansbach, der da blev erobret af Preußen. Ved fyrstefømmets ophævelse i 1806 kom det ved et bytte til Bayern.

Eksterne henvisninger
Chavín

Chavín eller Chavín-kulturen var en tidlig civilisation, der levede i dagens Peru. Kulturen opstod omkring 900 f. Kr. og endte omkring 200 f. Kr. Efter Norte Chico-civilisationen lod kulturen andre peruvianske civilisationer komme til. Den havde indflydelser op til Cajamarca og Lambayeque og ned til Ayacucho og Ica. 

Arkæologiske kulturer
Perus historie
Verdensarvsområder i Peru
Præcolumbianske kulturer
Nils Holgersens forunderlige rejse gennem Sverige

Nils Holgersens forunderlige rejse gennem Sverige (Nils Holgerssons underbara resa genom Sverige) er en børnebog af Selma Lagerlöf, udgivet på svensk i to dele, 1906-1907. Lagerlöf havde i 1902 fået til opgave af den svenske folkeskolelærerforening at skrive en læsebog om Sveriges folk, geografi og natur. Hun studerede den svenske natur og dyreliv i tre år som forberedelse til bogen. På trods af at bogen var tænkt som en svensk skolebog, er den oversat til mange sprog.

Den eneste ubeskårne danske udgave er "Nils Holgerssons forunderlige rejse gennem Sverige", der er oversat af Anne Marie Bjerg og udgivet på Gyldendal i 2005.

Handling 

Bogen handler om en dreng, Nils Holgersen, der foretrækker at spise og sove, og næst derefter at lave ulykker. Han kan lide at pine dyrene på sin families gård. Nils fanger en nisse i et net, mens hans familie er i kirke, og har ladet ham blive hjemme for at lære afsnit af biblen udenad.  Nissen foreslår, at hvis Nils slipper ham fri, vil den give Nils en stor guldmønt. Nils afslår og bliver af nissen forvandlet til en lille nisse, der kan tale med dyr. De vrede dyr, som tørster efter hævn, er begejstrede for, at Nils har fået samme størrelse som dem.  

Imens flyver vildgæs på træk over gården, og en hvid tamgås prøver at slutte sig til de vilde. I et forsøg på at redde noget før hans familie kommer hjem, holder Nils fast i gåsens hals, da det lykkes den at flyve op til vildgæssene. Vildgæssene, der ikke er glade for at have fået selskab af en dreng og en tamgås, tager til sidst Nils med på en forunderlig rejse gennem alle Sveriges historiske landskaber. Undervejs finder Nils ud af, at hvis han kan bevise, at han har forandret sig til det bedre, vil nissen måske forvandle ham til et menneske igen.

Ifølge historien begynder Nils Holgersens rejse den 20. marts 1898, og han vender tilbage til Västra Vemmenhög (en landsby i Skurups kommune i Skåne) den 8. november samme år.

Nils Holgersens rejse 

Bogen er blevet kritiseret for, at gåsen og Nils ikke gør ophold i Halland. I kapitel 53 flyver de over Halland på vej hjem til Skåne, men lander ikke.

Se også
Det 20. århundredes 100 bøger ifølge Le Monde

Eksterne henvisninger 

 Nils Holgerssons underbara resa genom Sverige (på svensk) hos Projekt Runeberg

Børnebøger
Tor Johnson

Tor Johnson (født Tor Johansson 19. oktober 1903 i Sverige – 12. maj 1971 i USA) var en svensk-amerikansk wrestler og filmskuespiller.

Eksterne henvisninger 

 

Wrestlere fra USA
Filmskuespillere fra USA
Flamboyante æg

Flamboyante æg (sp. huevos a la flamenca) er en andalusisk specialitet. Navnet hentyder til rettens nærmest flammende udseende.

Den består af peberfrugter, løg og hvidløg, der svitses på en stegepande i olivenolie, samt skiver af chorizopølse, hakkede tomater og grøntsager som ærter, gulerødder. Det kogtes sammen og hældes i et lerfad. Fire æg slås ud og fadet sættes i en varm ovn, til æggene er stegt.

Pga. pølsen og tomaternes røde farve og spejlæggene øverst opnås et billede af flammende æg på en ildrød baggrund – heraf navnet.

Mad fra Spanien
Ægretter
Golfklubben Hvide Klit

Golfklubben Hvide Klit er en dansk golfklub beliggende syd for Skagen, i Bunken, og ligger tæt ved Kattegat. Banen er anlagt i åben klitplantage og er en naturbane, der er let at gå. Vinden kan forandre banen totalt.

Golfklubber og -baner i Danmark
Bygninger, konstruktioner og anlæg i Frederikshavn Kommune
H.P. Prior

H.P. Prior kan hentyde til flere personer:

 H.P. Prior (skibsreder) (1813-1875) – dansk skibsreder, medstifter af DFDS
 H.P. Prior (NKT) (1866-1936) – dansk erhvervsmand og politiker, stifter af NKT, kortvarigt handelsminister
Dombühl

Dombühl er en købstad i Landkreis Ansbach i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Schillingsfürst.

Geografi 
Dombühl ligger i Naturpark Frankenhöhe.

Nabokommuner 
Nabokommunerne er (med uret, fra nord):
 Schillingsfürst
 Leutershausen
 Aurach
 Feuchtwangen
 Wörnitz

Inddeling 
Der følgende bydele og landsbyer i kommunen:

Eksterne henvisninger
H.P. Prior (NKT)

Hans Peter Prior (25. februar 1866 i København – 27. september 1936 i Hellerup) var sønnesøn af skibsrederen af samme navn, og stiftede i 1881 Nordisk Elektrisk Ledningstraad- og Kabel-Fabrik. Han var broder til arkitekten Alexis J. Prior, der blev arkitekt for NKT.

I 1920 var han kortvarigt handelsminister i Ministeriet M.P. Friis, og i 1923 forlod han direktørposten i NKT efter anklager for ulovlig spekulation i forbindelse med Landmandbankens krak. Han idømtes 120 dages fængsel. 

I 1925 etablerede han Dansk Galoche- og Gummifabrik i Køge.

Erhvervsområdet Priorparken i Brøndbyøster huser i dag bl.a. NKT og er opkaldt efter netop virksomhedens stifter.

Eksterne henvisninger 
 

Personer fra København
Erhvervsfolk fra Danmark
Danskere i 1800-tallet
Danskere i 1900-tallet
H.P. 2
Handelsministre fra Danmark
Personer i Kraks Blå Bog (afdøde)
Bedrageridømte fra Danmark
Rigobert Song

Rigobert Song Bahanag (født 1. juli 1976) er en camerounsk fodboldspiller, der spiller i forsvaret. Han er pr. august 2010 klubløs. Song har tilbragt det meste af sin karriere i europæisk fodbold og i årene 1994-2008 spillede han for FC Metz, Salernitana, Liverpool, West Ham United, 1. FC Köln, RC Lens og Galatasaray. Dette bød blandt andet på et enkelt fransk mesterskab.

Song er anfører på Camerouns fodboldlandshold og har spillet flere landskampe end nogen anden camerouner. Han har deltaget ved fire VM-slutrunder (1994, 1998, 2002 og VM i 2010, og har vundet African Nations Cup to gange (2000 og 2002).

Fodboldspillere fra Cameroun
Fodboldspillere fra Liverpool F.C.
Fodboldspillere fra West Ham United F.C.
Fodboldspillere fra 1. FC Köln
Fodboldspillere fra FC Metz
Fodboldspillere fra RC Lens
Fodboldspillere fra Trabzonspor
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010